تجيش نعيش

تجيش نعيش

 كلمات الأغنية 
سمره و بعيون كحيله

وجديله ديل الكحيله

يانى و رمانى زمانى

ومالى ف هواكى حيله

وبقولك ايه

تجيش نعيش

هوا نبتديه ولا ينتهيش

يا سمره حبك اخدنى

من روحى وبقيت روحى

سلسال حنانك وعدنى

يداوى حزنى وجروحى

بحر الحياه موجه عالى

وانا طوق نجاتى ف ايديكى

تعاليلى ميلى تعالى

وانا اعيش معاكى وبيكى

و بقولك ايه

تجيش نعيش

هوا نبتديه ولا ينتهيش

يا سمره والسنه لولى

تضحكلى يضحك زمانى

عيونك السود قالولى

اقطف معايا الامانى

طل القمر فوق سطوحنا

ارمى شعورك عليا

وتعالى نفرح بروحنا

ونعيش سنيننا اللى جايه

و بقولك ايه

تجيش نعيش

هوا نبتديه ولا ينتهيش

تصنيف:اغانى باللغه المصريه
تصنيف:كلمات اغانى